Tønsberg stasjon (1881–1915)

Tønsberg gamle stasjon er en tidligere jernbanestasjon i Tønsberg kommune i Vestfold fylke. Stasjonen ble åpnet i 1881 da Vestfoldbanen sto ferdig, men ble erstattet av Tønsberg stasjon i 1915. Bygningen ble tegnet av arkitekten Balthazar Conrad Lange.

Tønsbergs første jernbanestasjon lå ved sjøen, for å gi direkte kontakt med sjøgående trafikk. Stasjonen var en sekkestasjon med adkomst gjennom Slottsfjelltunnelen. Stasjonsbygningen eksisterer og har i dag fasade mot Nedre Langgate.

Arkitektur
Stasjonen var i tillegg til Larvik stasjon den eneste stasjonen på Vestfoldbanen som ble bygd i mur. Stasjonen er preget av historismen og nyrennessansen. Det var ikke bare stasjonens størrelse som gjorde at de ble bygd i mur, men også at det var forbudt å bygge trebygninger i henhold til de lokale bygningsvedtektene.Hartmann (1997), s. 30 De to stasjonene var speilvendte og hadde samme planløsning og hovedform, selv om Larvik stasjon var litt lengre. Stasjonene var inspirert av de største godsene Jarlsberg hovedgård og Larvik herregård. Stasjonene var nyskapende, med en sentral vestibyle med direkte tilgang fra byen, med grener til venterom for andre og tredje klasse på hver sin side. Ekspedisjonsrommene for reisegods og telegraf var lagt midt mot vestibylen med utgang til perrongen. De var også nyskapende ved at den øvre etasjen, var mindre enn første etasje, fordi den kun skulle inneholde stasjonsmesterleiligheten og ikke flere kontorer, slik som det var vanlig på endestasjoner.Hartmann (1997), s. 42

Referanser

Litteratur


Kategori:Jernbanestasjoner på Vestfoldbanen
Kategori:Jernbanestasjoner i Vestfold
Kategori:Jernbanestasjoner åpnet i 1881
Kategori:1881 i Norge
Kategori:Byggverk tegnet av Balthazar Lange
Kategori:Fredete byggverk i Vestfold
Kategori:Vestfolds samferdselshistorie
Kategori:Jernbanestasjoner nedlagt i 1915
Kategori:1915 i Norge
Kategori:Jernbanebyggverk i Tønsberg
Kategori:Tønsbergs historie